CELEX: E2013P0018
Language: fi
Date: 2013-07-10 00:00:00
Title: EFTAn valvontaviranomaisen 10 päivänä heinäkuuta 2013 Islantia vastaan nostama kanne (Asia E-18/13)

10.10.2013   
            
            
               FI
            
            
               Euroopan unionin virallinen lehti
            
            
               C 294/5
            
         EFTAn valvontaviranomaisen 10 päivänä heinäkuuta 2013 Islantia vastaan nostama kanne
   (Asia E-18/13)
   2013/C 294/05
   EFTAn valvontaviranomainen, Rue Belliard 35, 1040 Bryssel, Belgium asiamiehinään Xavier Lewis, Auður Ýr Steinarsdóttir ja Maria Moustakali, nosti 10 päivänä heinäkuuta 2013 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta
   
               1)
            
            
               julistamaan, että i) jättäessään hyväksymättä Euroopan talousalueesta tehdyn sopimuksen liitteessä XX olevassa 21ar kohdassa tarkoitetun säädöksen (Euroopan parlamentin ja neuvoston direktiivi 2001/81/EY, annettu 23 päivänä lokakuuta 2001, tiettyjen ilman epäpuhtauksien kansallisista päästörajoista), sellaisena kuin se on mukautettuna ETA-sopimukseen pöytäkirjalla 1, täytäntöönpanemiseksi tarvittavat toimenpiteet tai ii) jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa, Islanti on laiminlyönyt kyseisen säädöksen ja ETA-sopimuksen 7 artiklan mukaiset velvoitteensa;
            
         
               2)
            
            
               velvoittamaan Islannin korvaamaan oikeudenkäyntikulut.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Tämä EFTAn valvontaviranomaisen kanne koskee sitä, että Islanti ei ole noudattanut 3 päivään joulukuuta 2012 mennessä EFTAn valvontaviranomaisen 3 päivänä lokakuuta 2012 antamaa perusteltua lausuntoa. Lausunto koskee sitä, että Islanti ei ole saattanut osaksi kansallista lainsäädäntöään ETA-sopimuksen liitteessä XX olevassa 21ar kohdassa tarkoitettua, tiettyjen ilman epäpuhtauksien kansallisista päästörajoista 23 päivänä lokakuuta 2001 annettua Euroopan parlamentin ja neuvoston direktiiviä 2001/81/EY (säädös), sellaisena kuin se on mukautettuna ETA-sopimukseen pöytäkirjalla 1.
            
         
               —
            
            
               EFTAn valvontaviranomainen toteaa, että Islanti ei ole kiistänyt sitä, että säädöksen 2 artiklan täytäntöönpano on edelleen myöhässä, ja että sillä ei ole tietoja, jotka osoittaisivat, että säädös on pantu täysimääräisesti täytäntöön. Näin ollen EFTAn valvontaviranomainen toteaa, että Islanti on laiminlyönyt kyseisen säädöksen 15 artiklan ja sekakomitean päätöksen N:o 149/2009 sekä ETA-sopimuksen 7 artiklan mukaiset velvoitteensa jättäessään hyväksymättä säädöksen täytäntöönpanemiseksi tarvittavat toimenpiteet tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa.